CELEX: 62012FN0142
Language: hu
Date: 2012-11-16 00:00:00
Title: F-142/12. sz. ügy: 2012. november 16-án benyújtott kereset — ZZ kontra Bizottság

26.1.2013   
            
            
               HU
            
            
               Az Európai Unió Hivatalos Lapja
            
            
               C 26/77
            
         2012. november 16-án benyújtott kereset — ZZ kontra Bizottság
   (F-142/12. sz. ügy)
   2013/C 26/161
   Az eljárás nyelve: francia
   
      Felek
   
   
      Felperes: ZZ (képviselők: B. Cambier és A. Paternostre ügyvédek)
   
      Alperes: Európai Bizottság
   
      A jogvita tárgya és leírása
   
   A felperes által a személyzeti szabályzat 73. cikke alapján előterjesztett, foglalkozási megbetegedés elismerése iránti kérelmet elbíráló azon bizottsági határozat megsemmisítése, amely elismerte a felperes 20 %-os mértékű részleges állandó rokkantságát, és 2010. február 25-i időpontban határozta meg a rokkanttá válás időpontját, valamint a felperes vagyoni és nem vagyoni kárának megtérítése.
   
      Kereseti kérelmek
   
   
               —
            
            
               A Közszolgálati Törvényszék állapítsa meg a Bizottság felelősségét az ésszerű határidő megsértése és különböző olyan kötelezettségszegések miatt, amelyeket a Bizottság vagy szervezetei követtek el a felperes által a személyzeti szabályzat 73. cikke alapján előterjesztett, foglalkozási megbetegedés elismerése iránti kérelmet elbírálása során;
            
         
               —
            
            
               semmisítse meg a kinevezésre jogosult hatóság 2012. január 11-i és augusztus 7-i határozatait;
            
         
               —
            
            
               kötelezze a Bizottságot arra, hogy fizessen 100 000 eurót a felperesnek és családjának azon nem vagyoni kár megtérítése céljából, amelyet különösen a felperesnek a betegségétől függetlenül okoztak;
            
         
               —
            
            
               állapítsa meg a Bizottság felelősségét különböző olyan kötelezettségszegések miatt, amelyeket a Bizottság vagy szervezetei követtek el, és amelyek hozzájárultak a felperes egészségi állapotának előidézéséhez, fenntartásához és romlásához, valamint ennek következtében kötelezze a Bizottságot arra, hogy fizessen a felperesnek 1 798 650 eurót vagyoni kártérítésként és 145 850 eurót nem vagyoni kártérítésként, illetve a különböző költségek megtérítéseként; ezek összege csökkenthető 268 679,44 euróval, amelyet a személyzeti szabályzat 73. cikke alapján már megfizettek a felperesnek;
            
         
               —
            
            
               kötelezze a Bizottságot, hogy fizessen 12 %-os kamatot a fent említett összegek után 2004 novemberétől kezdődően, amely időpontban a személyzeti szabályzat 73. cikke értelmében a felperes kérelmét el kellett volna bírálni;
            
         
               —
            
            
               a Bizottságot kötelezze a költségek viselésére.